S-717/2023

Mál þetta, sem dómtekið var 1. mars sl., er höfðað með tveimur ákærum. Fyrri ákæran er útgefin af lögreglustjóranum á höfuðborgarsvæðinu 31. janúar 2023, á hendur J-kk-þgf H-kk-þgf J-kk-þgf, kt. [...], [...], [...], fyrir umferðarlagabrot með því að hafa, fimmtudaginn 6. október 2022, ekið bifreiðinni [...]sviptur ökurétti um Höfðabakka við Stekkjarbakka í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar og til greiðslu alls sakarkostnaðar.

Önnur ákæran er gefin út af lögreglustjóranum á höfuðborgarsvæðinu 21. febrúar 2023 á hendur ákærða fyrir eftirtalin umferðarlagabrot með því að hafa, fimmtudaginn 9. febrúar 2023, ekið bifreiðinni [...] sviptur ökurétti um Grænatún við Nýbýlaveg í Kópavogi, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar og til greiðslu alls sakarkostnaðar.

Málin voru sameinuð í þinghaldi 1. mars 2023.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 27. janúar 2023, á ákærði sakarferill sem nær aftur til ársins 2014. Ákærði var dæmdur í 60 daga fangelsi með dómi Héraðsdóms Reykjaness 23. febrúar 2017 fyrir akstur undir áhrifum ávana- og fíkniefna og akstur sviptur ökurétti, en þar af voru 30 dagar skilorðsbundnir til þriggja ára. Með brotunum rauf ákærði skilyrði fyrir frestun á fullnustu fangelsisrefsingar dóms Héraðsdóms Reykjaness frá 25. maí 2016 og var sá hluti refsingar þess dóms tekinn upp og ákærða gerð refsing í einu lagi samkvæmt 60. gr. almennra hegningarlaga nr. 19/1940. Með dómi Héraðsdóms Reykjaness 20. nóvember 2018 var ákærði dæmdur í 9 mánaða fangelsi, meðal annars fyrir akstur undir áhrifum ávana- og fíkniefna og akstur sviptur ökurétti. Með þeim brotum rauf ákærði skilyrði fyrir frestun á fullnustu fangelsisrefsingar samkvæmt framangreindum dómi frá 23. febrúar 2018 og var sá hluti refsingar þess dóms tekinn upp og ákærða gerð refsing í einu lagi samkvæmt 60. gr. almennra hegningarlaga. Þá var ákærði dæmdur í 9 mánaða fangelsi með dómi Héraðsdóms Reykjavíkur 5. júní 2020 meðal annars fyrir akstur undir áhrifum ávana- og fíkniefna og akstur sviptur ökurétti.

Ákærða var veitt reynslulausn 1. mars 2021 af eftirstöðvum refsingar, þ. e. 270 dögum, sbr. framangreindur dómur frá árinu 2020 sem þá var til fullnustu, og var reynslutími ákveðinn 2 ár. Með þeim brotum sem ákærði er nú sakfelldur fyrir hefur hann rofið skilorð reynslulausnarinnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga. Verða því framangreindar eftirstöðvar dæmdar upp og refsing ákveðin í einu lagi.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í eittár.

Engan sakarkostnað leiddi af rannsókn málsins.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, J-kk-nf H-kk-nf J-kk-nf, sæti fangelsi í eitt ár.

K-kvk-nf R-kvk-nf G-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur,29. mars 2023